એવું હંમેશા માનતા રચના દવે એ ફાઈબર કરતાં વધુ ટકાઉ એવા એમએસ, એસએસ તથા બ્રાસ મટીરિયલનો ઉપયોગ કરી સ્કલ્પચર્સ બનાવવાના શરૂ કર્યા. ગુણવત્તા સાથે કામ આપવું એ એમનો કાર્યમંત્ર રહ્યો છે. આધુનિકતા અને કમર્શિયલ પહેલુંને સાકાર કરતાં તેમના સ્કલ્પચર્સ બે ફૂટથી લઈ 50 ફૂટની ઊંચાઈ સુધી પહોંચ્યા છે. માંડ બે કારીગરો અને પોતે એમ ત્રણ વ્યક્તિઓની ટીમથી કામની શરૂઆત કરી હતી. હવે તેમની પાસે 20 સ્કિલફુલ કારીગરો અને અલગ માર્કેટિંગ સ્ટાફ છે. જ્યારે એકાઉન્ટની આંટીઘૂંટી ઉકેલવામાં તેમનો ભાઈ કુંજન, પોતાના વ્યવસાય સાથે ફિનેશ આર્ટમાં સમય આપે છે. સૌથી મજાની વાત તો એ છે કે તેમના પતિ અભિષેક દવેએ પોતાની પત્નીના વ્યવસાયમાં મદદરૂપ થવા નામાંકિત બેંકની નોકરી છોડી દીધી છે. છેલ્લા 6 મહિનાથી તેમના પતિ અભિષેક દવે પૂર્ણ સમય માટે ફિનેશ આર્ટ કંપનીમાં જોડાયા છે. શરૂઆતમાં પરિવારની વ્યક્તિઓ કે મિત્રોને જાણ થતાં સૌને આશ્ચર્ય થતું. અભિષેક દવે જણાવે છે,